b'\n_START_ARTICLE_\nPiotras Kapica\n_START_SECTION_\nBiografija\n_START_PARAGRAPH_\n1918 m. baig\xc4\x99s Sankt Peterburgo politechnikos universitet\xc4\x85 prad\xc4\x97jo jame dirbti. 1921-1934 m. komandiruotas \xc4\xaf Did\xc5\xbeiaj\xc4\x85 Britanij\xc4\x85. 1924-1934 m. Kavendi\xc5\xa1o laboratorijos direktoriaus pavaduotojas, 1930-1934 m. Londono karali\xc5\xa1kosios draugijos Mondo laboratorijos direktorius ir profesorius. 1934 m. gr\xc4\xaf\xc5\xbe\xc4\x99s \xc4\xaf Maskv\xc4\x85 \xc4\xafk\xc5\xabr\xc4\x97 Fizikos problem\xc5\xb3 institut\xc4\x85. 1935-1946 m. ir nuo 1955 m. \xc5\xa1io instituto direktorius. Nuo 1947 m. Maskvos fizikos ir technikos universiteto profesorius. Nuo 1955 m. \xc5\xbeurnalo \xe2\x80\x9e\xc5\xbdumal eksperimentalnoj i teoreti\xc4\x8deskoj fiziki\xe2\x80\x9c vyr. redaktorius._NEWLINE_1929 m. Londono karali\xc5\xa1kosios draugijos, 1939 m. TSRS moksl\xc5\xb3 akademijos, 1968 m. Amerikos men\xc5\xb3 ir moksl\xc5\xb3 akademijos ir kit\xc5\xb3 \xc5\xa1ali\xc5\xb3 moksl\xc5\xb3 akademijos narys.'